Ministru kabineta noteikumu

**„Kārtība, kādā piešķir, izlieto un uzrauga mērķdotācijas pašvaldību investīcijām infrastruktūras sakārtošanai un attīstībai”**

projekta sākotnējās ietekmes novērtējuma ziņojums

**(anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Reģionālās attīstības likuma 14.panta 7.punkts un Pārejas noteikumu 5.punkta 8.apakšpunkts nosaka Vides aizsardzības un reģionālās attīstības ministrijai (turpmāk – VARAM) līdz 2012.gada 31.decembrim izstrādāt kārtību, kādā piešķiramas un izlietojamas mērķdotācijas investīcijām pašvaldībām. |
| 2. | Pašreizējā situācija un problēmas | Statistikas dati liecina, ka Latvijas reģionu un pašvaldību starpā pastāv būtiskas atšķirības to attīstības rādītājos. Nevienlīdzība pastāv ne tikai ienākumu un ekonomiskās aktivitātes aspektā, bet arī pakalpojumu pieejamībā, kas rada atšķirīgus dzīves kvalitātes standartus un attīstības iespējas šo teritoriju iedzīvotājiem. Šāda situācija veicina iedzīvotāju aizplūšanu no mazāk attīstītām uz attīstītākajām teritorijām, tādējādi vēl vairāk samazinot mazāk attīstīto teritoriju izaugsmes iespējas.  Nozīmīgs faktors, kas ietekmē reģionālo attīstību, ir tas, cik lielā mērā teritorijām ir iespēja izvirzīt savu attīstības stratēģiju un nodrošināt tās īstenošanu – t.i., pieejamais finansējums pašvaldību izvirzītu projektu īstenošanai. Šādu iespēju pašvaldībām sniedz Eiropas Savienības (turpmāk – ES) fondu aktivitātes, kas tiek ieviestas saskaņā ar teritoriālo pieeju, t.i., kurās ieguldījumi tiek balstīti uz teritoriju prioritātēm un teritoriju plānošanas dokumentiem, konkrētas teritorijas attīstību aplūkojot kompleksi.  Pašlaik ES fondu ieviešanā tiek īstenota tikai viena šāda prioritāte – 3.6. „Policentriska attīstība”. VARAM pārziņā esošās prioritātes ietvaros tiek sniegts atbalsts nacionālas un reģionālas nozīmes centriem – pašvaldību projektiem, kas balstās uz to izstrādātajām attīstības programmām, t.i. kompleksu un pārdomātu teritorijas attīstības redzējumu.  3.6.1.1.aktivitātes „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” ietvaros atbalstu saņem šādi nacionālas un reģionālas nozīmes centri: Daugavpils, Jelgavas, Jēkabpils, Liepājas, Rēzeknes, Valmieras, Ventspils pilsētas, Aizkraukles, Cēsu, Gulbenes, Kuldīgas, Līvānu, Madonas, Saldus, Smiltenes un Talsu novadu pašvaldības.  3.6.2.1.aktivitātes „Atbalsts novadu pašvaldību kompleksai attīstībai” ietvaros atbalstu saņem šādi reģionālas nozīmes centri: Aizputes, Alūksnes, Balvu, Bauskas, Daugavpils, Dobeles, Grobiņas, Jelgavas, Krāslavas, Limbažu, Ludzas, Ogres, Preiļu, Rēzeknes, Siguldas, Tukuma, Valkas un Ventspils novadu pašvaldības. 3.6.1.2.aktivitātes „Rīgas pilsētas ilgtspējīga attīstība” ietvaros, kur notiek viena projekta īstenošana.  Tādējādi atbalsta iespējas, balstoties uz teritoriju prioritātēm un teritoriju plānošanas dokumentiem, pašlaik tiek piedāvātas tikai ierobežotam pašvaldību skaitam – galvenokārt nacionālas un reģionālas nozīmes attīstības centriem. Lai dotu iespēju pilnveidot pašvaldības infrastruktūru un tādējādi sekmētu teritorijas izaugsmi arī pārējām novadu pašvaldībām (89 pašvaldības), kas nesaņem atbalstu prioritātes „Policentriska attīstība” aktivitātēs, un ņemot vērā, ka ES fondu ietvaros papildus finansējumu 2007.-2013.gada plānošanas periodā piesaistīt vairs nav iespējams, kā arī prognozējams ka atbalsts netiks sniegts arī jaunajā plānošanas periodā, šiem novadiem ir nepieciešams piešķirt valsts budžeta mērķdotācijas investīcijām pašvaldību infrastruktūrās sakārtošanai un attīstībai.  Ņemot vērā iepriekš minēto, Ministru kabineta noteikumu projekts „Kārtība, kādā piešķir, izlieto un uzrauga mērķdotācijas pašvaldību investīcijām infrastruktūras sakārtošanai un attīstībai” (turpmāk – MK noteikumi) paredz, ka projekta pieteikuma iesniedzējs ir novada pašvaldība, izņemot novada pašvaldību, kuras sastāvā ir reģionālās nozīmes attīstības centrs.  Lai izvairītos no dubultā finansējuma piešķiršanas, projektu vērtēšanas posmā tiks nodrošināta šāda uzraudzība:  - vērtējot projekta pieteikumu atbilstoši administratīvajiemkritērijiem, Valstsreģionālās attīstības aģentūras (turpmāk - VRAA) pārstāvji identificēs iespējamās Eiropas Savienības struktūrfondu un Kohēzijas fonda prioritātes, izmantojot pieeju Eiropas Savienības struktūrfondu un Kohēzijas fonda vadības informācijas sistēmai, kurā veiks pārbaudes, vai konkrētajos projektu iesniegumos plānotās darbības nepārklājas ar darbībām, kas ir paredzētas citu finanšu instrumentu aktivitāšu ietvaros.  - vērtēšanas komisijas sastāvā plānots iekļaut pārstāvjus no nozaru ministrijām, kuru kompetencē ir MK noteikumu projektā noteiktās atbalsta jomas. Vērtēšanas komisijas nolikumā tiks iekļauts punkts, kurā paredzēs šo ministriju pārstāvjiem sniegt atzinumu parprojekta darbībunepārklāšanosar attiecīgās ministrijas finanšu instrumentiem, kurā projekta iesniedzējs kvalificējās atbalsta saņemšanas nosacījumiem. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | MK noteikumi nosaka mērķdotāciju pašvaldību investīcijām (turpmāk – mērķdotācijas) piešķiršanas, izlietošanas un uzraudzības kārtību.  Mērķdotāciju piešķiršanas mērķis ir veicināt ekonomiskās aktivitātes vietējā līmenī un nodrošināt pakalpojumu pieejamību vietējiem iedzīvotājiem, sakārtojot un attīstot pašvaldību infrastruktūru un tādējādi sekmējot teritorijas izaugsmi. Mērķdotāciju piešķir pašvaldības investīciju projektam no finansējuma, kas šim mērķim paredzēts gadskārtējā valsts budžeta likumā ilgtermiņa saistībās Vides aizsardzības un reģionālās attīstības ministrijas budžetā.  Mērķdotāciju piešķiršanas nosacījumi:  1) Projektu pieteikumu atlasi organizē atklātā konkursa veidā.  2) Uz mērķdotāciju var pretendēt novada pašvaldības, izņemot novada pašvaldību, kuras sastāvā ir reģionālās nozīmes attīstības centrs (89 novadu pašvaldības).  3) Konkursa ietvaros projekta iesniedzējs iesniedz ne vairāk kā divus projektu pieteikumus.  4) Finansējums tiek piešķirts projektiem, kas paredz:  - ieguldījumus pašvaldību infrastruktūras attīstībai ekonomisko aktivitāšu veicināšanai (pašvaldības īpašumā esošas teritorijas sakārtošanai, pievedceļiem, ūdensapgādei, siltumapgādei un citām komunikācijām, kas ved uz esošajām ražošanas teritorijām, sabiedrisko pakalpojumu sniegšanai);   * ieguldījumus pašvaldību pakalpojumu infrastruktūrā, sniegto pakalpojumu uzlabošanai, pie nosacījuma, ka pēc projekta īstenošanas tiek samazinātas infrastruktūras uzturēšanas un/vai pašvaldību sniedzamā pakalpojuma izmaksas.   5) Projektu īsteno līdz 30 mēnešiem, bet ne ilgāk kā līdz trešā projekta īstenošanas gada 31.oktobrim.  6)Viena projekta īstenošanai pieejamais minimālais mērķdotācijas apmērs ir 100 000 latu un maksimālais mērķdotācijas apmērs ir 1 000 000 latu.  7)Mērķdotācijas maksimālais līdzfinansējums ir 70 procenti no projekta kopējām attiecināmajām izmaksām, bet projekta iesniedzēja līdzfinansējums nav mazāks par 30 procentiem no projekta kopējām attiecināmajām izmaksām. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija. Valsts reģionālās attīstības aģentūra. |
| 6. | Iemesli, kādēļ netika nodrošināta sabiedrības līdzdalība | Sabiedrības informēšanas pasākumi nav veikti, jo likumprojekta izstrādes laikā netika identificēta to nepieciešamība. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | MK noteikumu projekts attiecas uz Latvijas pašvaldībām un valsts institūcijām. Sekundārās mērķa grupas ir pašvaldību iedzīvotāji un komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Pēc Jaunās politikas iniciatīvas „Mērķdotācijas pašvaldību investīcijām” apstiprināšanas Ministru kabinetā pašvaldību investīciju projektu īstenošanai būs trīs gadu periodā pieejams finansējums 60 milj. latu apmērā. |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | MK noteikumu projektā noteikts kā tiks nodrošināta projektu pieteikumu iesniegšana un to vērtēšana. Projektu iesniegumus iesniedz elektroniska dokumenta formā vai papīrā formā. Informācija par projektu vērtēšanas rezultātiem būs pieejama VRAA tīmekļa vietnē.  MK noteikumu projekts nosaka pienākumu mērķdotācijas saņēmējām nodrošināt projektu rezultātu uzturēšanu vismaz piecus gadus. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **0** | **14 331,726** | **28 613,540** | **42 899,254** |
| 2.1. valsts pamatbudžets | 0 | 0 | 10 046,012 | 20 042,112 | 30 042,112 |
| 2.1.1. avansa maksājumi | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 4 285, 714 | 8 571, 428 | 12 857,142 |
| **3. Finansiālā ietekme:** | **0** | **0** | **-14 331,726** | **-28 613,540** | **-42 899,254** |
| 3.1. valsts pamatbudžets | 0 | 0 | -10 046,012 | -20 042,112 | -30 042,112 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | -4 285, 714 | -8 571, 428 | -12 857,142 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. detalizēts ieņēmumu aprēķins |  |  |  |  |  |
| 6.2. detalizēts izdevumu aprēķins: |  |  |  |  |  |
| 6.2.1.Mērķdotācijas projektu īstenošanai | **0** | **0** | **14 285,714** | **28 571,428** | **42 857,142** |
| *Tai skaitā:* |  |  |  |  |  |
| *Valsts budžeta daļa* | 0 | 0 | 10 000,000 | 20 000,000 | 30 000,000 |
| *Pašvaldību līdzfinansējums* | 0 | 0 | 4 285, 714 | 8 571, 428 | 12 857, 142 |
| 6.2.2. Valsts reģionālās attīstības aģentūras administratīvas izmaksas | **0** | **0** | **46,012** | **42,112** | **42,112** |
| *Tai skaitā:* |  |  |  |  |  |
| *Valsts budžeta daļa* | 0 | 0 | 46,012 | 42,112 | 42,112 |
| *Pašvaldību līdzfinansējums* | 0 | 0 | 0 | 0 | 0 |
| 7. Cita informācija | Lai nodrošinātu mērķdotāciju piešķiršanu novadu pašvaldību projektu īstenošanai **2014. – 2016.gadā** nepieciešams finansējums **85 844 520** latu apmērā, tai skaitā mērķdotācijas pašvaldību investīcijām 60 000 000 latu apmērā (aprēķināts, ka vienam konkursa uzsaukumam, kas ļauj pretendēt uz trīs gadu projektam nepieciešamiem līdzekļiem – nepieciešamais finansējums ir 30 000 000 latu apmērā), pašvaldību līdzfinansējums projektu īstenošanai 25 714 284 latu apmērā, kas sastāda 30% no projektu īstenošanai paredzētajām attiecināmajām izmaksām (85 714 284 lati) un VRAA izmaksas 130 236 latu apmērā, kas nepieciešamas mērķdotāciju administrēšanas funkcijas nodrošināšanai.  Ņemot vērā, ka ekonomiskās lejupslīdes apstākļos tika veikti budžeta konsolidācijas pasākumi kā rezultātā 2010.gada valsts budžetā vairs netika paredzēts finansējums pašvaldību investīciju projektiem (2010.gadā turpinājās tikai pašvaldību investīciju projektu uzraudzība), VRAA pašvaldību investīciju projektu administrēšanā iesaistītie darbinieki tika novirzīti darbam ar ES un citiem ārvalstu finanšu palīdzības (ES struktūrfondu, Šveices un Norvēģijas) instrumentiem. Arī turpmākajos gados VRAA darbinieki būs iesaistīti ES fondu un ārvalstu finanšu palīdzības projektu ieviešanā un administrēšanā. Līdz ar to, lai nodrošinātu pašvaldību mērķdotāciju pašvaldību investīcijām administrēšanu, VRAA ir nepieciešamas divas papildu amatu vietas.  **2014.gadā** – **14 331 726 lati**, kas ietver mērķdotācijas pašvaldību investīcijām 10 000 000 latu (pirmā uzsaukuma pirmajam ieviešanas gadam), pašvaldību līdzfinansējumu projektu īstenošanai 4 285 714 lati un VRAA administratīvas izmaksas 46 012 lati ietver:  1) administrēšanā iesaistīto divu darbinieku atlīdzību 28 918 latus:  2 projekta vadītāji (amata saime 44, amata līmenis IIIA, mēnešalgu grupa 11, alga 971 Ls)  *2 darbinieki \* 971 alga \*12 mēneši \*1.2409 DD nodoklis =28 918 Ls*  2) izdevumus darba vietas iekārtošanai 3 900 latus:  *2 datortehnikas komplektu izmaksas 2\*1600 =3200Ls (komplektā ietilpst dators ar monitoru 800Ls, standartprogrammatūra 500Ls, datorpiederumi: klaviatūra, pele, dokstacija 300 Ls)*  *2 darba vietu iekārtošanas izmaksas*  *2\*350(galds un krēsls)= 700Ls*  3) izdevumus projekta funkciju (mērķdotāciju piešķiršana un uzraudzība) nodrošināšanai 1 610 Ls tajā skaitā:  *Semināru organizēšana 4 reģionālie semināri \*300 viena semināra izmaksas =1200 Ls*  *Uzraudzība, veicot pārbaudes projektu īstenošanas vietās - 410 Ls, tajā skaitā:*  *Vietējo komandējumu izmaksas: 2 darbinieki \*145 vid. komandējumu izmaksas gadā =290Ls*  *Degviela 10Ls \*12 mēneši= 120Ls*  4) pārējos uzturēšanas izdevumus 1 584 latu apmērā:  *2 darbinieki \* 792 vidējās uzturēšanas izmaksas gadā 1 darbiniekam = 1584 Ls. Aprēķini veikti pamatojoties uz 2012.gada faktiskajām uzturēšanas izmaksām VRAA uz 1 darbinieku:*  *(112Ls pasts, internets un telefons (EKK2219) + 215Ls elektrība (EKK2223) + 320Ls komunālie pakalpojumi (EKK2229) + 93Ls biroja preces un inventārs (EKK 2310) + 52Ls saimniecības preces (EKK2350))*  5) 10 000 latu apmērā atlīdzību vērtēšanas procesā iesaistītajiem ekspertiem: VRAA iepirkuma rezultātā izvēlēsies ekspertus būvniecības jautājumos, kuri veiks ekspertīzi un sniegs atzinumus par tehniskajos projektos,  vienkāršotās renovācijas vai rekonstrukcijas ieceres dokumentācijā, kā arī sertificētu tāmētāju apstiprinātajās būvniecības izmaksu tāmēs iekļauto būvdarbu apjomu, iekārtu, konstrukciju un būvizstrādājumu, kā arī izmaksu aprēķinu atbilstību projektu pieteikumos plānotajām darbībām). Tiek plānots, ka viena atzinuma sagatavošanas izmaksas varētu sastādīt 500 latus. Līdz ar to, ja viena atklāta konkursa laikā būtu jāsniedz atzinumi par 20 projektiem, tad kopējās izmaksas gadā būtu 10 000 latu apmērā.  **2015.gadā** – **28 613 540 lati**, kas ietver mērķdotācijas pašvaldību investīcijām 20 000 000 latus (pirmā uzsaukuma otrajam ieviešanas gadam un otrā uzsaukuma pirmajam ieviešanas gadam), pašvaldību līdzfinansējumu projektu īstenošanai 8 571 428 latus un VRAA administratīvas izmaksas 42 112 latus:  1) administrēšanā iesaistīto divu darbinieku atlīdzību 28 918 latus:  2 projekta vadītāji (amata saime 44, amata līmenis IIIA, mēnešalgu grupa 11, alga 971 Ls)  *2 darbinieki \* 971 alga \*12 mēneši \*1.2409 DD nodoklis =28 918 Ls*  2) izdevumus projekta funkciju (mērķdotāciju piešķiršana un uzraudzība) nodrošināšanai 1 610 Ls tajā skaitā:  *Semināru organizēšana 4 reģionālie semināri \*300 viena semināra izmaksas =1200 Ls*  *Uzraudzība, veicot pārbaudes projektu īstenošanas vietās - 410 Ls, tajā skaitā:*  *Vietējo komandējumu izmaksas: 2 darbinieki \*145 vid. komandējumu izmaksas gadā =290Ls*  *Degviela 10Ls \*12 mēneši= 120Ls*  3) pārējos uzturēšanas izdevumus 1 584 latu apmērā:  *2 darbinieki \* 792 vidējās uzturēšanas izmaksas gadā 1 darbiniekam = 1584 Ls. Aprēķini veikti pamatojoties uz 2012.gada faktiskajām uzturēšanas izmaksām VRAA uz 1 darbinieku:*  *(112Ls pasts, internets un telefons (EKK2219) + 215Ls elektrība (EKK2223) + 320Ls komunālie pakalpojumi (EKK2229) + 93Ls biroja preces un inventārs (EKK 2310) + 52Ls saimniecības preces (EKK2350))* 4) 10 000 latu apmērā atlīdzību vērtēšanas procesā iesaistītajiem ekspertiem: VRAA iepirkuma rezultātā izvēlēsies ekspertus būvniecības jautājumos, kuri veiks ekspertīzi un sniegs atzinumus par tehniskajos projektos,  vienkāršotās renovācijas vai rekonstrukcijas ieceres dokumentācijā, kā arī sertificētu tāmētāju apstiprinātajās būvniecības izmaksu tāmēs iekļauto būvdarbu apjomu, iekārtu, konstrukciju un būvizstrādājumu, kā arī izmaksu aprēķinu atbilstību projektu pieteikumos plānotajām darbībām). Tiek plānots, ka viena atzinuma sagatavošanas izmaksas varētu sastādīt 500 latus. Līdz ar to, ja viena atklāta konkursa laikā būtu jāsniedz atzinumi par 20 projektiem, tad kopējās izmaksas gadā būtu 10 000 latu apmērā).  **2016.gadā – 42 899 254 lati,** kas ietver mērķdotācijas pašvaldību investīcijām 30 000 000 latus (pirmā uzsaukuma trešajam ieviešanas gadam, otrā uzsaukuma otrajam ieviešanas gadam un trešā uzsaukuma pirmajam ieviešanas gadam), pašvaldību līdzfinansējumu projektu īstenošanai 12 857 142 latus un VRAA administratīvas izmaksas 42 112 latus:  1) administrēšanā iesaistīto divu darbinieku atlīdzību 28 918 latus:  2 projekta vadītāji (amata saime 44, amata līmenis IIIA, mēnešalgu grupa 11, alga 971 Ls)  *2 darbinieki \* 971 alga \*12 mēneši \*1.2409 DD nodoklis =28 918 Ls*  2) izdevumus projekta funkciju (mērķdotāciju piešķiršana un uzraudzība) nodrošināšanai 1 610 Ls tajā skaitā:  *Semināru organizēšana 4 reģionālie semināri \*300 viena semināra izmaksas =1200 Ls*  *Uzraudzība, veicot pārbaudes projektu īstenošanas vietās - 410 Ls, tajā skaitā:*  *Vietējo komandējumu izmaksas: 2 darbinieki \*145 vid. komandējumu izmaksas gadā =290Ls*  *Degviela 10Ls \*12 mēneši= 120Ls*  3) pārējos uzturēšanas izdevumus 1 584 latu apmērā:  *2 darbinieki \* 792 vidējās uzturēšanas izmaksas gadā 1 darbiniekam = 1584 Ls. Aprēķini veikti pamatojoties uz 2012.gada faktiskajām uzturēšanas izmaksām VRAA uz 1 darbinieku:*  *(112Ls pasts, internets un telefons (EKK2219) + 215Ls elektrība (EKK2223) + 320Ls komunālie pakalpojumi (EKK2229) + 93Ls biroja preces un inventārs (EKK 2310) + 52Ls saimniecības preces (EKK2350))* 4) 10 000 latu apmērā atlīdzību vērtēšanas procesā iesaistītajiem ekspertiem: VRAA iepirkuma rezultātā izvēlēsies ekspertus būvniecības jautājumos, kuri veiks ekspertīzi un sniegs atzinumus par tehniskajos projektos,  vienkāršotās renovācijas vai rekonstrukcijas ieceres dokumentācijā, kā arī sertificētu tāmētāju apstiprinātajās būvniecības izmaksu tāmēs iekļauto būvdarbu apjomu, iekārtu, konstrukciju un būvizstrādājumu, kā arī izmaksu aprēķinu atbilstību projektu pieteikumos plānotajām darbībām). Tiek plānots, ka viena atzinuma sagatavošanas izmaksas varētu sastādīt 500 latus. Līdz ar to, ja viena atklāta konkursa laikā būtu jāsniedz atzinumi par 20 projektiem, tad kopējās izmaksas gadā būtu 10 000 latu apmērā).  Jautājums par papildu līdzekļu piešķiršanu turpmākajiem gadiem ir izskatāms Ministru kabinetā likumprojekta „Par vidēja termiņa budžeta ietvaru 2014., 2015. un 2016.gadam” sagatavošanas un izskatīšanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu izpildi nodrošinās Vides aizsardzības un reģionālās attīstības ministrija un Valsts reģionālās attīstības aģentūra, kurai tiek deleģētas mērķdotāciju pašvaldību investīcijām administrēšanas funkcijas. |
| 2. | Projekta izpildes ietekme uz pārvaldes funkcijām | Šīs sadaļas 1.punktā norādīto institūciju funkcijas tiks paplašinātas, ietverot Jaunās politikas iniciatīvas „Mērķdotācijas pašvaldību investīcijām” īstenošanu 2014.-2016.gadā un turpmākajos gados. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Anotācijas IV, V, VI sadaļa - projekts šo jomu neskar.

Vides aizsardzības un

reģionālās attīstības ministrs  E.Sprūdžs

Valsts sekretārs A. Antonovs

10.04.2013. 14:00

2559

N.Anžāne, [natalja.anzane@varam.gov.lv](mailto:natalja.anzane@varam.gov.lv)

Tel. 6702408; Fakss: 67820442